《秋日同觉公上人眺慈恩塔六韵》
唐代·李洞

九级耸莲宫，晴登袖拂虹。房廊窥井底，世界出笼中。

照牖三山火，吹铃八极风。细闻槎客语，遥辨海鱼冲。

禁静声连北，江寒影在东。谒师开秘锁，尘日闭虚空。

作者简介：李洞，字才江，人，诸王孙也。慕贾岛为诗，铸其像，事之如神。时人但诮其僻涩，而不能贵其奇峭，唯吴融称之。昭宗时不第，游蜀卒。诗三卷。 晚唐诗人李洞有一百七十余首诗歌(残句六句)流传至今,其中涉及蜀中的诗篇约有三十首,占其创作总量的六分之一,足见蜀中经历在其诗歌创作中占有的重要地位。